|  |
| --- |
| +\*xfs\*pvs\*Akl\*cvA\*xBj\*tCi\*stD\*ptw\*ckc\*BqB\*pBk\*- +\*yqw\*BjC\*yso\*wcd\*ugc\*dwc\*oyD\*zFb\*jqj\*fws\*zew\*- +\*eDs\*cEy\*ors\*lyd\*lyd\*Baz\*ibj\*Bqj\*pbs\*qrk\*zfE\*- +\*ftw\*tlg\*Bhk\*fls\*sug\*Fsw\*gDB\*ots\*wui\*vfA\*onA\*- +\*ftA\*wCF\*Ejn\*vik\*CDu\*mAx\*mDv\*ubr\*vbB\*izo\*uws\*- +\*xjq\*lFy\*Dsm\*Byt\*mvy\*gDj\*dAy\*jib\*lbx\*iBD\*uzq\*- |

|  |
| --- |
|  |
|  |

REPUBLIKA HRVATSKA

SISAČKO-MOSLAVAČKA ŽUPANIJA

OSNOVNA GLAZBENA ŠKOLA BORISA PAPANDOPULA KUTINA

Kutina, Stjepana Radića 3

(privremena adresa:

Hrvatskih branitelja 6, Kutina)

KLASA: 112-02/25-01/09

URBROJ: 2176-51-01-25-1

Kutina, 07.05.2025.

Na temelju članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11.,5/12., 16/12., 86/12., 126/12, 94/13., 152/14.,7/17., 68/18., 98/19., 64/20., 151/22. i 156/23.) te članaka 6. i 7. Pravilnika o postupku zapošljavanja te procjeni i vrednovanju kandidata za zapošljavanje (u daljnjem tekstu: Pravilnik) Osnovne glazbene škole Borisa Papandopula Kutina, ravnatelj Osnovne glazbene škole Borisa Papandopula Kutina objavljuje:

**NATJEČAJ**

**za zasnivanje radnog odnosa**

1. **Učitelj/ica klavira i korepeticije** **(m/ž), mjesto rada: Kutina**

jedan izvršitelj/ica na određeno nepuno radno vrijeme, 25 sati tjedno, do 30.06.2025.

Na natječaj se mogu javiti muške i ženske osobe u skladu sa Zakonom o ravnopravnosti spolova (Narodne novine 82/08. i 69/17.)

Uvjeti za zasnivanje radnog odnosa:

Pored općih uvjeta za zasnivanje radnog odnosa sukladno Zakonu o radu („Narodne novine“ broj 93/14, 127/17, 98/19,151/22 i 64/23), osobe koje se zapošljavaju u školskoj ustanovi moraju ispunjavati i posebne uvjete za zasnivanje radnog odnosa sukladno članku 105. Zakona o odgoju i obrazovanju u osnovnoj i srednjoj školi, članku 17. Zakona o umjetničkom obrazovanju („Narodne novine“ broj 130/11) te Pravilniku o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu („Narodne novine“ br.47/1996 i 56/2001).

Osobe koje se zapošljavaju u školskoj ustanovi ne smiju biti pravomoćno osuđivane za neko od kaznenih djela za koja se goni po službenoj dužnosti odnosno za kaznena djela navedena u članku 106. Zakona o odgoju i obrazovanju u osnovnoj i srednjoj školi niti to mogu biti osobe protiv kojih se vodi kazneni postupak za neko od kaznenih djela propisanih člankom 106. Zakona o odgoju i obrazovanju u osnovnoj i srednjoj školi.

U prijavi na natječaj navodi se e-mail adresa na koju će se dostaviti obavijest o datumu i vremenu procjene odnosno testiranja.

Uz prijavu na natječaj potrebno je priložiti:

1. životopis
2. diplomu odnosno dokaz o stečenoj stručnoj spremi
3. dokaz o državljanstvu
4. uvjerenje da nije pod istragom i da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi ne starije od 3 mjeseca od dana raspisivanja natječaja
5. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

Navedene isprave odnosno prilozi dostavljaju se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16. )

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21, 156/23), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kinja koji/a je pravodobno dostavo/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne glazbene škole Borisa Papandopula Kutina. Kandidat koji ne pristupi vrednovanju smatra se da je odustao od prijave na natječaj i više se ne smatra kandidatom u natječajnom postupku.

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Rok za podnošenje prijave na natječaj je osam dana od dana objave natječaja na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnim pločama školske ustanove (od 07.05.2025. do 15.05.2025.)

Prijave na natječaj dostavljaju se osobno ili poštom na adresu:

OSNOVNA GLAZBENA ŠKOLA BORISA PAPANDOPULA KUTINA, STJEPANA RADIĆA 3, PRIVREMENA ADRESA: HRVATSKIH BRANITELJA 6, 44320 KUTINA, s naznakom „za natječaj“.

Nepravodobne i nepotpune prijave neće se razmatrati.

Kandidat/kinja prijavljen/na na natječaj bit će obaviješten/na o rezultatima natječaja putem mrežne stranice školske ustanove: http://www.ogs-bpapandopula-kutina. najkasnije u roku od osam dana od dana sklapanja ugovora o radu s odabranim/om kandidatom/kinjom. U slučaju da se na natječaj prijave kandidati/kinje koji se pozivaju na pravo prednosti pri zapošljavanju prema posebnom propisu, svi će kandidati biti obaviješteni prema članku 21. stavku 4. Pravilnika.

ravnatelj:

Miroslav Švirtlich, prof.